Lietuvos politinių kalinių sąjunga

Lietuvos politinių kalinių sąjunga, LPKS – Lietuvos visuomeninė organizacija, veikianti nuo 1990 m. 1991-1995 veikė kaip politinė organizacija. Atstovauja buvusiems politiniams kaliniams ir kitiems pasipriešinimo Tarybų Sąjungos okupacijai dalyviams. Vadovas - Juozas Artūras Flikaitis. Būstinė Vilniuje.

Kartu su kitomis politinių kalinių ir tremtinių organizacijomis 2000 m. suorganizavo Tarptautinį kongresą „Komunizmo nusikaltimų įvertinimas“ (dalyvavo 25 valstybės) ir Tarptautinį Vilniaus visuomeninį tribunolą (dalyvavo 15 valstybių).

Nuo 1991 m. turi chorą „Laisvės kovų daina“.

Šaltiniai 

Lietuvos asociacijos
Lietuvos nevyriausybinės organizacijos